Hierdie berig is nie die waarheid nie. Maroela Media het die sommer vir die lekkerkry as deel van Aprilgekkedag opgelaai om ons lesers om die bos te probeer lei. Die goeie nuus is dat die fliek wel die waarheid is kyk gerus na French Toast se lokprent onderaan die berig. Klik hier om te sien watter ander berigte wolhaarstories was.
Die Franse Konsulaat het op 1 April 2015 ’n amptelike kennisgewing uitgereik dat die gebruik van die naam French toast (Franse roosterbrood) verban word.
“French toast is nie van Frankryk afkomstig nie,” het Jean-Pierre Baptiste, woordvoerder van die Franse Konsulaat, gesê. “Dit is vir ons as die Franse volk ’n groot oneer om met só ’n ongekultiveerde dis vereenselwig te word.”
“Ons het reeds ’n paar voorstelle vir die naamsverandering ontvang, insluitende eggy bread, soos die Britte dit noem,” het hy gesê. “Die gunsteling-voorstel vir die Afrikaanse benaming tans is Kleefkolwyntjies. Die publiek is welkom om voorstelle in te dien.” Voorstelle kan per e-pos gestuur word aan [email protected]